**Білім беру саласы:** Әлеумет

**Бөлімі:** Өзін-өзі тану

**Тақырыбы: «** Табиғат-Ана».

**Мақсаты:**

 **1.Білімділік:** «Табиғат» құндылығының маңыздылығы туралы түсінік беру.

Табиғат пен адамның үйлесімділігі туралы түсіндіру.

**2.Дамытушылық:** Табиғатқа деген танымдық қызығушылықтарын дамыту

 **3.Тәрбиелік:** Табиғат байлықтарын бағалау, қадірлей білуге, табиғатқа қамқорлықпен

қарай білуге трбиелеу.

**Сөздік жұмыс:** Табиғат-Ана, жер, ағаш, су

**Билингвалдық компонент:**Жер-земля,су-вода, ағаш-дерево,ауа-воздух

**Әдіс-тәсілі:** Көрсету, түсіндіру, әңгімелеу, қимылды ойын, сұрақ - жауап, сөздік жұмыс, қорытынды.

 **Көрнекілік:** Жер, су, ағаш суреттері, табиғат бөлшектері,үнтаспа,сахналық қойылымға арналған құралдар, слайд т.б

|  |  |  |
| --- | --- | --- |
| **Оқу іс-әрекет кезеңдері** | **Тәрбиешінің іс-әрекеті** | **Балалардың****іс-әрекеті** |
| **Мотивациялық** **қызығушылық** | **Шаттық шеңбері**:Қайырлы күн балалар, күніміз сәтті өтсін.Мен сендерді көргеніме өте қуаныштымын.Армысың, аспан әлемі!Армысың, мейірімді жер анаАрмысың, менің достарымСәлем бердік сіздерге Бүгінгі ұйымдастырылған оқу қызметіне апайлар қонаққа келіп отыр, сондықтан оқу қызметіне жақсы қатысып, тәртіпті боп отырайық. **Ойын. «Төрт құбылыс»**-Шеңберге тұрған бойда балаларға табиғат құбылыстарын атайды. Балалар соған қатысты қимылдар жасайды.«Су, ауа, от, жер» | Балалар шаңбер құрып тұрады,барлығы бірге шаттық шеңберін қимылмен көрсетіп айтады.Су дегенде суды шашып ойнайды.Ауа дегенде ауаны ішке толтырып терең тыныстайды.От дегенде лаулап жанады.Жер дегенде жерге отыра қалады. |
|  **Ұйымдастыру-іздестіру** | **Тыныштық сәті:****-**Балалар, денелеріңді түзу ұстап, бастарыңды жоғары көтеріп, ыңғайланып отырыңдар. Көздеріңді жұмындар.Ауаны терең жұтып, еркін тыныс алыңдар.**Үнтаспадан табиғат дыбыстарын есту.**Құстың ұшуын, шөптің дыбысын, жапырықтың сыбдырын, су сылдырын жалпы табиғат тынысын сезінуі қажет.-Балалар енді көзімізді жайлап ашып не сезінгенімізді, қандай дыбыстар естігенімізді айтайық?-Бұлардың барлығын бір сөзбен қалай атаймыз?Экраннан табиғат көріністерін тамашалау.Бізді қоршағанның бәрі –табиғат, ол жазира дала, биік таулар,көгілдір көлдер, мөлдір өзендер мен бұлақтар,сондай-ақ жан-жануарлар, аңдар, құстар мен жәңдіктер.**Ертегі. «Табиғат - Ана».**Табиғат – Ананың Жер, Су, Ағаш деген қыздары болыпты. Олар өте ақылды, мейірімді екен. Табиғат - Ана бір күні қыздарын шақырып алып:- Адамдарға көп қызмет еткен қызыма үлкен сый тартамын, - деп уәде береді.Сонда қыздар анасының айтқанына қуанып келісіп, адамдарға жақсылық жасауға жолға шығыпты. Үшеуі үш жаққа кетіп, адамдарға көп игілікті істер жасапты. Күндердің күнінде үшеуі еліне қайтып оралғанда, аналарының бұрынғыдан да бетер көріктене түскеніне риза болған қыздары:- Апатай, Сіз қандай керемет күйге түскенсіз, мұның сыры неде?- дегенде Табиғат - Ана:- Аяулы қыздарым менің, бұның сыры сендердің адамзатқа жасаған қайырымдылықтарыңда,- деп жауап береді. Содан бері Жер, Су, Ағаш аналарының сұлулығын сақтап қалу үшін, адамдарға адал қызмет етумен келеді екен.**Балаларға сұрақтар қою.**1. Табиғат –Ананың қыздары адамдарға қандай игілікті істер жасады?2. Табиғат –Ананың сұлулығын сақтау үшін адамдар не істеу керек?3. Жер, су ағаш бір-бірімен байланысты ма? | Көздерін жұмып ынғайланып отырады.-Тамаша, жақсы сезімде болдық.-Құстың, шөптің, жапырақтың, судың дыбыстарын естідік.-Табиғат дейміз.Балалар экраннан табиғат көріністерін тамашалайды.«Табиғат -Ана» ертегісін мұқият тыңдайды.**Жер** топырақты құнарландырып өнімін берді, **Су-** бау-бақшаларды, өсімдіктерді суарып,шөлдеген адамдарға су берді.**Ағаш-**көлеңкесімен саялады. Адамдар табиғатты қорғап аялау керек.Жер, су ,ағаш бір-бірімен байланысты оларсыз адамдар тіршілік ете алмайды. |

|  |  |  |
| --- | --- | --- |
|  **Ұйымдастыру-іздестіру** | -Неліктен табиғатты анаға теңеп «Табиғат-Ана» деп атаған-Анамызды қалай жақсы көреміз?Міне дәл сол сияқты Табиғат-Ананы да аялап, қадірлеп, құрметтеуіміз керек.-Балалар! Міне сондықтан да Табиғат пен Адам бір-бірімен байланысты екен. Адамның табиғатсыз тіршілігі жоқ.**Билингвалдық компонент:**Жер-земля,су-вода, ағаш-дерево,ауа-воздух**Сергіту сәті. (Музыка әуенімен)**Аяқпенен топҚолымызбен хопБір оңға, бір солғаАйналайық кел мұндаҚолымызды бір сілтепБасымызды шайқайықБір оңға, бір солғаОйнайықшы кел мұндаСекіреміз жоғарыҚиын емес секіруБір оңға, бір солғаСекірейік кел мұнда**Ертегі. «Табиғат - Ана» сахналау**Балалар рөлдерге бөлініп ертегі желісін сахналайды**Ойын: «Жақсы-жаман»**Мақсаты:Экрандағы суреттерге қарап жақсы жаман істерді ажыратады.Жақсы іске қуанады, жаман іске мұнаяды. | -Анамызды сыйлаймыз, құрметтейміз, қастерлейміз, аялаймызҚайталайды:Жер-земля,су-вода, ағаш-дерево,ауа-воздухМузыка әуеніне ілесе қимыл қозғалыспен көңілді орындайды.Балалар өздері рөдерге бөлініп ертегіні сахналайдыЖақсы іс болса қолдарымен шапалақтайды, жаман іс болса олай істеуге болмайды деп бастарын шайқайды. |

|  |  |  |
| --- | --- | --- |
| **Рефлексифті** **коррекциялаушы** | Әр бала табиғат бөліктерінің түрлерін **«Табиғатты аялайық»** атты плакатқа жапсырып, табиғат көрінісін бейнелей отырып, тиым,тілек сөздер айтады.-Гүлді жұлуға болмайды, гүлді аялау керек.-Ағашты кесуге болмайды, ол бізге таза ауа береді.-Суды ластауға болмайды, сусыз өмір жоқ.-Күнімізді бұл баспасын.-Көбелекті өлтірмеңдер, ол - әдемілік белгісі.-Құсты атуға болмайды, құс - адамның досы.-Жасыл шөпті жұлуға болмайды, ол біздің жерімізге көрік береді.-Аңдарды қорғауымыз керек, олар біздің байлығымыз.-Асқар тауларымыз биік болсын.-Аққуды атуға болмайды, ол сұлулық белгісі.**Хормен:** Табиғат сені сүйемізБасымызды иемез!-Балалар:- Ағаштарды сындыруға,өсіп тұрған гүлдерді жұлуға ,құстарды таспен атуға, суды ластауға болмайды.Туған жердің табиғатын қорғап, аялауымыз керек. -Қанеки, енді табиғатқа ризашылығымзды сөзбен жеткізейік. Шеңберге тұрып рахметімізді айтайық.Күн, сәуле шашқаның үшін рахмет!Аспан Таза ауан үшін рахмет!Бұлт, жаңбыр сепкенің үшін рахмет!Ағаш, көлеңкен үшін рахмет!Табиғат сұлулығың үшін рахмет! Ал енді балалар ұйымдастырылған оқу қызметін **«Табиғат-Ана»**  әнімен аяқтайық | Балалар «Табиғатты аялайық» деп аталатын плакатқа табиғат түрлерінің көрінісін тілек, тиым сөздер арқылы айтып жапсырып отырады.Барлығы бірге қосылып айтады.Ән шырқайды. |

 **Күтілетін нәтиже:**

**Нені біледі:** Табиғат құндылығының маңыздылығын біледі.

**Қандай түстерді игерді:** Жер, су, ауа, Табиғат-Ана жайлы түсінікті игерді

**Меңгерген дағдылары мен іскерліктері:** Табиғатты аялау, қадірлеу, табиғат пен адамның үйлесімділігін меңгерді.

